Életszabály (Turgenyev)
— Ha sikerrel akar borsot törni ellenfelének az orra alá, söt ártani is neki, akkor — igy beszélte azt nekem egy világlátott ember — vádolja őt épen azon fogyatkozással vagy vétekkel, a melyet önmagában érez. — Szidalmazza... és gyalázza őt! 

Ebből először is az a haszon háramlik önre, hogy mások azt fogják hinni, hogy ön e vétek nélkül szükölködik. 

Másodszor pedig — szidalmazása őszinte lehet. . . Hiszen ön lelkének tapasztalataival élhet. 

Például ha ön renegát — vádolja ellenét azzal, hogy nincs meggyőződése! 

Ha pedig tányérnyaló ön — fogja rá, hogy ő a majmoló . . . majmolója a czivilizácziónak, Európának, a szocziálizmusnak! 

— Hát mondhatni-e azt is: majma a nem-majmolásnak? — jegyzem meg erre. 

— Bátran mondhatja ezt is, — biztatott a világlátott ember.

Költői próza

ru:Житейское правило (Тургенев, февраль 1878)